Discussió:Kíiv

message: Caldria canviar la forma "Kíev", basada en la versió russa del topònim, per la forma "Kíiv", basada en la forma genuïna ucraïnesa. No seríem pas els primers: el Larousse català ja va fer-ho fa anys, per exemple. Això fóra coherent amb el tractament habitual dels exotopònims en català, que consisteix a emprar el topònim autòcton genuí (quan no n'existeix de català).
Joan Rocaguinaard. --Joan Rocaguinard (disc.) 02:00, 30 juny 2009 (CEST)

message: La transliteració en català no dóna kijev. –Pasqual · discussió · xat 19:30, 9 des 2009 (CET)
replies: text: la "Y" no existeix en català, per la qual cosa, la transliteració hauria de ser "Kíïb" ("Ки́їв") no? --Coentor (disc.) 18:28, 12 març 2011 (CET)

text: De moment, a falta d'acord, crearé una redirecció de Kíiv a Kíev. No obstant això, si bé la grafia oficial és Kíiv, els ucraïnesos russòfons (a Kíiv n'hi ha molts) segur que utilitzaran la forma russa.

text: En fi, segons el meu parer, si deixem clar que el topònim oficial a hores d'ara es Kíiv, no veig inconvenient a deixar l'article tal i com està. De fet, la ciutat turca d'İzmir té entrada a la Viquipèdia com a Esmirna, i la GEC també apareix com a Esmirna (criteri que mantenen, igualment, les Viquipèdies portuguesa i castellana).--MALLUS (disc.) 15:00, 2 abr 2011 (CEST)
replies: text: :La forma correcta en ucraïnès i pròpia de la ciutat és Ки́їв, transcrit Kíiv i igual Kíiv en català, vé d'un dels fundadors de la ciutat anomenat Kyi i no pas Kie, això només és una forma russa aplicada temps després que encara correcte en aquest idioma seria erroni tan en el propi ucraïnès com usar la forma russa en els altres idiomes. Proposo el canvi del títol i una menció a l'article ja que ha tingut ressò i és error freqüent. En el propi cos de l'article ja s'usa la forma correcta.--Manlleus (disc.) 22:18, 1 gen 2019 (CET)
thread_title: transcrit/transliterat

message: Benvolgut : crec que el reanomenament de «Kíev» a «Kíiv» és un error. Si bé és cert que en un primer moment aquest topònim va arribar al català a través del rus, la forma «Kíev» ha quedat tan consolidada en català que ja no es pot considerar una simple transcripció del nom rus Ки́ев, sinó un exònim català en tota regla com podrien ser «Florència», «Atenes» o «Ciutat del Cap» i, per tant, té prioritat d'acord amb VP:AP.
Em remeto igualment al corpus de les fonts fiables en català a Internet:
*GEC: 531 resultats per a «Kíev», 0 per a «Kíiv»
*documents de l'IEC: 149 resultats per a «Kíev», 1 per a «Kíiv»
*La Xarxa: «La forma tradicional catalana de la capital d’Ucraïna és Kíev, i no pas Kíiv o Kyïv. En català oriental es pronuncia [kíәf] i en occidental, [kíef].»
Sense comptar totes les altres fonts en català que no estan al mateix nivell que aquestes, però que també presenten una majoria aclaparadora per a «Kíev». Per tot això, juntament amb el fet que un canvi potencialment controvertit com aquest s'ha fet sense que participessin altres persones en la proposta plantejada no fa ni cinc dies, és important que es desfaci el reanomenament com a mínim fins que la comunitat hagi pogut tenir un debat adequat sobre el tema. Gràcies.—Leptictidium (digui) 15:23, 6 gen 2019 (CET)
replies: text: Hola  Tens tota la raó. Malgrat que ens pugui semblar contraproduent amb la nostra política de respectar els noms propis del territori, cal dir que la forma "Kíiv" resulta estranya al català. A més, com es pot comprovar fàcilment, una majoria aclaparadora de les versions de Wikipedia opten per la transcripció del topònim en rus, i no pas en ucraïnès. Es podria afegir que, a més, el rus no és una llengua "estranya" a Kíev, sinó més aviat al contrari (passa com el castellà a Barcelona o potser més). Els kievans parlen rus amb fluïdesa i naturalitat (potser alguns parlen l'aiguabarreig del súrjik, però això ja és un altre tema).

text: Per tant, com bé dius, es pot considerar un exònim amb "tradició". Ho sento pels nacionalistes ucraïnesos, que si em llegeixen segur que em penjarien d'un arbre, però l'ús és el que és, i la versió habitual en català del topònim és la que ha de recollir la Viquipèdia. Si fa no fa, es podria argumentar el mateix amb Breslau i Wrocław,tot i que aquí ja tenim versions en llatí del topònim que augmenten la "varietat" a l'hora d'anomenar la ciutat.

text: En conseqüència, cal revertir el nom de l'article i tornar-hi a posar "Kíev".--MALLUS (disc.) 15:29, 6 gen 2019 (CET)
replies: text: :@Leptictidium@Manlleus@MALLUS Estiguem atents per si aquest tema cal reobrir-ho. Arrel de la guerra d'Ucraïna, a TV3 i Catràdio han començat a dir «Kíiv», com a signe de respecte a la llengua ucraïnesa. Ja veurem quin recorregut té la mesura, però segur que no som un espectador innocu. La nostra posició condicionarà el resultat. Salut ! amador (disc.) 07:58, 3 març 2022 (CET)
replies: text: ::He vist això al 324.cat. No tinc una opinió formada sobre el tema, però els arguments del 324 són rellevants i el 2019 les coses eren d'una manera i ara d'una altra.--Carles (enraonem) 08:10, 3 març 2022 (CET)
replies: text: :::Bon dia. Políticament, és evident que la situació no és la mateixa que el 2019. Lingüísticament, no ha canviat res. Els arguments del 324 són eminentment polítics, i no correspon a la Viquipèdia modificar el seu contingut per «manifestar sensibilitat i solidaritat», per molt que els editors, personalment, ens sentim d'una manera o una altra (i qui em segueixi a xarxes socials sap que sóc poc sospitós de simpatitzar amb la invasió putinista d'Ucraïna). Pel que fa a l'argument del 324 del «signe de respecte a la llengua ucraïnesa»: a Turquia hi ha topònims catalans que parteixen de la versió grega del nom, com ara «Esmirna», «Gal·lípoli» o «Trebisonda»; no crec que fer servir aquests topònims catalans tan arrelats sigui un insult a la llengua turca o a la nació turca. Una cosa similar passa en molts altres països. Dit això, d'acord amb l'Amador sobre la necessitat d'estar atents a veure què fan les fonts fiables; però totes, no només els mitjans de la Corpo. Salut!—Leptictidium (digui) 09:24, 3 març 2022 (CET)
replies: text: ::::No tinc clar que perquè la CCMA hagi decidit canviar la pronúncia haguem de deixar de dir-ne Kíev. És la decisió d'una empresa, no d'una institució com l'IEC Shyoru (disc.) 11:34, 3 març 2022 (CET)
replies: text: :::::La situació no és la mateixa que al 2019, ni que sigui perquè existeix una campanya per erradicar el nom "a la russa" i fer servir el nom "a la ucraïnesa". Imaginem que la Wiki en ucraïnès, amb l'excusa de la "tradició", fessin servir Херо́на (Gerona) com a nom genèric de l'article Girona i no pas Жирона (Girona). De fet, el nom "a la russa" no és pas català, i la tradició catalana seria recent, molt més que no pas Esmirna, per exemple. Per tant, si els ucraïnesos volen que la versió oficial sigui "amb i", i els mitjans de comunicació internacionals (i fins i tot els nostres) s'estan afegint a la "versió amb i", opino que nosaltres també hauríem de reflectir aquest canvi de postura. MALLUS (disc.) 11:47, 3 març 2022 (CET)

text: ::Extra bonus:VilaWeb també s'afegeix a "Kíiv i no Kíev".--MALLUS (disc.) 12:28, 3 març 2022 (CET)
replies: text: :::Ja és oficial. L'ÍEC s'ha pronunciat: https://www.iec.cat/activitats/noticiasencera.asp?id_noticies=3263 Doomuu (disc.) 13:24, 3 març 2022 (CET)
replies: text: ::::Bé, si l'IEC puja al carro, potser sí que és moment de començar a mirar si hauríem de reanomenar l'article. Lamento constatar que la proposta de toponímia ucraïnesa és lingüísticament absurda: a part del canvi «Kíev» > «Kíiv», totes les altres modificacions van en el sentit de passar l'ucraïnès pel filtre del rus: la transcripció de la г com a «g» (que reflecteix la pronunciació d'aquesta lletra en rus, no en ucraïnès), l'accentuació de les «o» amb accent tancat (en ucraïnès es pronuncien com a «o» oberta) o la fixació dels noms «Dniéper» (en ucraïnès és «Dniprò») i «Dnièster» (en ucraïnès és «Dníster»). És una proposta tan russificadora que no m'estranyaria gens que originalment també hagués recomanat «Kíev», i que haguessin esmenat aquesta entrada a corre cuita com a reacció als esdeveniments dels últims dies. Però bé, quin remei, per molt absurda que sigui, venint de l'IEC, l'haurem d'aplicar d'acord amb Viquipèdia:Verificabilitat. Prepareu-vos per reanomenar un fotimer d'articles.—Leptictidium (digui) 13:57, 3 març 2022 (CET)
replies: text: :::::Sembla clar que tot és a corre-cuita, i també que el cas de Kíev és excepcional i que potser la cosa no seria directament aplicable a tots els altres topònims ucraïnesos de la llista. En tot cas jo veuria bé reanomenar «Kíev» > «Kíiv», i si hi es volen proposar altres canvis en altres topònims es pot discutir a l'article corresponent.--Carles (enraonem) 14:15, 3 març 2022 (CET)
replies: text: ::::::D'acord amb Kíiv però també amb no tenir pressa amb els altres. De fet, em semblaria fantàstic que qui tingués referències i arguments contactés amb l'IEC (i suposo que hi ha qui ja ho està fent) a veure si afinen la seva proposta.--Pere prlpz (disc.) 14:43, 3 març 2022 (CET)
replies: text: :::::::Crec que ja s'hauria de reanomenar ara, i no esperar. La forma aprovada per la Secció Filològica de l’Institut d’Estudis Catalans per al nom de la capital d’Ucraïna en el Nomenclàtor mundial és Kíiv d’acord amb els criteris aplicats en la realització d’aquesta obra i seguint les recomanacions internacionals, es van prioritzar les formes en la llengua originària i no les rebudes a través de llengües intermèdies, com en aquest cas el rus per a la forma Kíev La forma Kíiv correspon a la transcripció en català del nom propi en llengua ucraïnesa. Tiputini (disc.) 14:58, 3 març 2022 (CET)
replies: text: ::::::::Estic amb la Tiputini, ja vaig demanar el reanomenament en 2019 i ja veia que tard o d'hora s'havia de fer. El problema era que no hi havia prou fonts amb el nom "Kíiv". Manlleus (disc.) 16:21, 3 març 2022 (CET)
replies: text: :::::::::Crec que hauríem de fer una revisió sobre la totalitat dels topònims ucraïnesos (recentment, també havia sorgit dubtes pel que fa a Luhansk i Lugansk) i no aplicar un criteri ad hoc per la capital. Per aquest motiu, estic en contra del reanomenament. KajenCAT (disc.) 19:28, 3 març 2022 (CET)
replies: text: ::::::::::A veure: tenim casos amb dubtes, ja sigui pels dubtes sobre el criteri de l'IEC o pels dubtes sobre si agafar l'ucraïnès o el rus per algunes parts d'Ucraïna. Ara bé, cap d'aquests dos motius s'aplica a Kíiv on la transcripció al català no sembla que presenti dubtes, i el motiu de tradició que hi havia per conservar la forma russa està desapareixent i l'han abandonat totes les fonts fiables, que s'han posat al dia precisament ara perquè han de fer servir molt el topònim. A més, en el canvi de Kíiv veig força acord en aquesta discussió. Aleshores la teva proposta és fer servir una transcripció de Kíiv contrària a la que fan servir totes les fonts fiables en català en comptes de fer un canvi en el que nosaltres i les fonts estem d'acord, només perquè vols que discutim un altre canvi que no afecta aquest? Doncs la veritat és que no li veig el trellat.--Pere prlpz (disc.) 23:14, 3 març 2022 (CET)
replies: text: :::::::::::La meva proposta no és pas forçar a discutir Luhansk, sinó mantenir certa coherència amb els topònims ucraïnesos en general, aprofitant que n'ha atret l'atenció de molta gent. A partir d'ara, tots els topònims ucraïnesos s'agafaran de l'ucraïnès independentment de la llengua que s'hi parla, de l'estat que forma part de facto i de la tradició(*)? Només se seguirà el que diuen les fonts oficials, tot i que moltes vegades en topònims estrangers no les seguim? És per això que mantinc la meva postura, no m'acaba de quedar gaire clar.

text: :::::::::::(*)Kíev segueix sent la tradició i no ho deixarà de ser fins que passi cert temps i realment es consolidi Kíiv (si és que ho fa). KajenCAT (disc.) 22:00, 4 març 2022 (CET)

text: ::::::::::O sigui, soc el primer a demanar que no es discuteixin casos particulars quan el mateix problema afecta un cas general, però aquí les diferents opcions pels casos generals (si la transcripció de l'ucraïnès que fa l'IEC és millorable i si hem de transcriure del rus alguns topònims de l'est d'Ucraïna) donen el mateix resultat per Kíiv, perquè la transcripció de l'ucraïnès no presenta dubtes i perquè totes les fonts fiables l'estan transcrivint de l'ucraïnès i l'únic argument que ens frenava, que és la tradició, s'ha esvaït.

text: ::::::::::Aleshores, jo crec que ja podem reanomenar Kíiv.--Pere prlpz (disc.) 11:28, 4 març 2022 (CET)
He respost la piulada de l'IEC que anunciava el canvi amb un fil de preguntes (aquesta piulada i les sis següents) per assenyalar-los les incoherències exposades més amunt i d'altres que he observat des d'aleshores. A veure si diuen alguna cosa.—Leptictidium (digui) 21:46, 3 març 2022 (CET)

text: Bon dia a tothom @Manlleus, @MALLUS, @Amadalvarez, @CarlesMartin, @Doomuu, @Tiputini @KajenCAT, @Leptictidium, @Pere prlpz. Atès que aquest fil s'ha enfocat primordialment en la resolució de l'IEC, voldria provar d'afegir una visió menys "catalunyacentrista" i per la qual convé recordar que en català tenim dues acadèmies de la llengua igualment normatives. L'altra és l'AVL, que no s'ha posicionat sobre aquest assumpte i que a la seva obra Criteris per a la fixació de la Toponímia Valenciana (2019, p. 188) especifica la forma Kíev. Per tant, a dia d'avui, hi ha dues formes a dia d'avui plenament normatives, que són Kíev i Kíiv. I com que ara parlem de dues formes diferents segons la variant lingüística del català, cal passar a cenyir-nos al llibre d'estil Viquipèdia:Llibre d'estil/Variants lingüístiques i respectar-les ambdues per a que hi convisquin plenament: si el subjecte d'estudi no és de cap àmbit dialectal concret, cal respectar la variant original. La meva proposta és mantenir Kíev arreu de l'article i com a encapçalament, mentre que a la introducció convindria afegir la forma Kíiv en negreta i la referència a la resolució de l'IEC, mentre que la de Kíev caldria complementar-la amb la corresponent referència a l'AVL. Xavier Dengra  (MISSATGES) 08:48, 4 març 2022 (CET)
replies: text: :Ben vist, tot i que al ritme que s'estan movent les coses, haurem d'estar amatents a qualsevol canvi de criteri de l'AVL.—Leptictidium (digui) 09:43, 4 març 2022 (CET)
replies: text: ::L'AVL ja feia servir Kíiv en la paraula del dia sobre «Ucraïnés» que va escriure el passat gener: http://www.avl.gva.es/web/publicacions/ucraines-2 Doomuu (disc.) 10:24, 4 març 2022 (CET)
replies: text: :::D'acord amb que actualment les dues acadèmies estan d'acord en Kíiv, i si hi hagués disparitat de criteris entre les fonts això tampoc seria un motiu per no canviar. En tot cas, seria una oportunitat per triar, i entre els motius de la tria hi hauria d'haver l'actualització de les fonts. A més, fins i tot si les dues formes fossin sinònims equivalents em costaria considerar que Kiev és l'elecció conscient del creador de l'article quan la primera edició, de fa setze anys, és això.--Pere prlpz (disc.) 11:34, 4 març 2022 (CET)
replies: text: ::::El que diu @Doomuu a "l'entrada del dia" del seu blog no té en principi cap valor normatiu ni és cap canvi oficial. Això no fa que les dues acadèmies estiguin d'acord amb Kíiv, no confonguem. Per altra banda, en el cas de la normativitizació lingüística a la Viquipèdia no parlem de disparitat de criteris, ambdós són vàlids fins que no són reemplaçats definitivament per ambdós ens. I és per aquest motiu que contemplem diferències entre variants de la llengua. Ara mateix, fins que no hi hagi un posicionament oficial de l'AVL, Kíev és igualment vàlid que Kíiv i a més a més segueix sent la forma més comuna. Quan tot això canvïi, ja sigui més aviat que tard, podem fer el canvi. Però crec que no aplica en aquests moments més enllà de mencionar-ho a l'inici de l'article. Xavier Dengra  (MISSATGES) 12:00, 4 març 2022 (CET)
replies: text: :::::Doncs jo opino (i canvio el meu criteri respecte al 2019) que cal fer servir "Kíiv" i no "Kíev", entre d'altres coses perquè les autoritats del país volen que aquesta sigui la forma predominant. La qual cosa no exclou de tenir-ne altres com a redirecció...i no exclou d'explicar tot allò que calgui explicar en nota a peu de pàgina. MALLUS (disc.) 12:42, 4 març 2022 (CET)
replies: text: ::::::D'acord amb en Xavier que una entrada del dia no és normativa, però és una mostra del que fa l'AVL. Com a mínim cal esperar que estigui força cuidada, i fer servir una font de l'AVL de fa temps quan l'AVL no fa servir aquesta font a l'entrada del dia és voler ser més papista que el papa. A més, A més, aquest ús de l'AVL no sembla un error accidental.

text: ::::::Per altra banda, si tinguéssim dues formes acceptables, que pot ser, encara podem triar quina volem fer servir, i actualment la més comuna ha deixat de ser Kiev.--Pere prlpz (disc.) 12:57, 4 març 2022 (CET)
replies: text: :::::::Ep, d'acord amb altres arguments, però no el del que vulguin les autoritats del país. Els governs de Costa d'Ivori i Turquia volen que els noms dels seus països siguin «Côte d'Ivoire» i «Türkiye» en tots els idiomes del món, ho farem així?—Leptictidium (digui) 13:28, 4 març 2022 (CET)
replies: text: ::::::::A veure...Côte d'Ivoire és Costa d'Ivori (traduït). "Türkiye" és turc i Turquia és català. "Kíiv" és ucraïnès i "Kíev" és rus, com "Gerona" és castellà i "Girona" és català. Torno a repetir: ens semblaria bé que a la Wiki en ucraïnès, en nom d'una suposada "tradició" (que ja us dic que no existeix) fessin servir la forma Херoна i no pas Жирона ? D'altra banda, les propostes de l'IEC "patinen" en alguns noms..però això ja és un altre tema. I no deixen de ser propostes..que sens dubte caldrà millorar. En el cas concret de "Kíiv", si ens poséssim "estrictes", la transcripció hauria de ser "Kíyiu" o fins i tot "Kíiiu", perquè reflectiria de manera més fidedigna la pronúncia ucraïnesa. Però això ja són figues d'un altre paner. MALLUS (disc.) 13:39, 4 març 2022 (CET)
Aquests governs no diuen que hàgim d'utilitzar la traducció de «Türkiye» i «Côte d'Ivoire»; diuen que hem d'utilitzar aquests noms tal qual, sense traduir-los. I suposo que tots estem d'acord que no tenim cap intenció de fer-ho, oi? Reitero que no m'oposo al reanomenament de «Kíev», però sí a establir el precedent que la voluntat d'un govern sigui un argument per anomenar un article d'una manera o una altra.—Leptictidium (digui) 14:07, 4 març 2022 (CET)

text: Portem 27 intervencions, la majoria a favor del canvi, amb matisos importants sobre els motius, que són una combinació única que és difícil que es doni enlloc més (l'habitual respecte a la llengua local, una font recent de l'IEC tot i haver-hi una font del 2015 de l'AVL que el web de la mateixa AVL no segueix, el canvi recent dels mitjans en català, i una campanya promoguda pel govern ucraïnès i seguida per molts mitjans del món). Aleshores és difícil que el que fem a aquí serveixi de precedent perquè és una cas força únic. Ara bé hauríem d'anar fent via a decidir-nos, perquè per molt que la Viquipèdia no hagi d'estar acabada dilluns que ve, segons com vagi la cosa pot ser que quan transcrivim el nom ucraïnès de la ciutat, ja hagi deixat de ser la capital d'Ucraïna o (el que ens afecta més) hagi deixat de ser tema d'actualitat.

text: Els que teniu reserves sobre el canvi, teniu dubtes que el consens és a favor de canviar el nom de l'article a Kíiv? Cal que votem per decidir-nos?--Pere prlpz (disc.) 14:25, 4 març 2022 (CET)
replies: text: :Per mi, llum verda a reanomenar.—Leptictidium (digui) 14:43, 4 març 2022 (CET)
replies: text: ::Per a mi el problema no és reanomenar-lo (només). És que si ho fem, això implica que acceptem com a Viquipèdia que les dues fonts normatives, IEC i AVL, ja no consideren Kíev com a vàlid. I per una banda, això no és cert (no oficialment, no en publicacions de rigor). Per altra, si finalment es reanomena atenent a aquest argument, vol dir que necessitem un bot que, més aviat que tard (si seguim el raonament de "dilluns vinent" d'en @Pere prlpz) substitueixi tots els Kíev de la Viquipèdia per Kíiv. Perquè si no estarem basant la nostra actuació en maquillar el titular (títol de l'article) però sense parar atenció al que realment ens cal, que és que la qualitat del contingut general (els centenars d'articles on apareix el topònim) concordi amb aquesta decisió. Xavier Dengra  (MISSATGES) 15:36, 4 març 2022 (CET)
replies: text: :::Canviar el títol de l'article no és un canvi cosmètic. És un canvi, tot i no ser el mateix canvi que canviar-ho a tot arreu. Per canviar-ho amb bot a tot arreu entenc que cal una mica més de consens tot i que aquest fil és un bon recull d'arguments.--Pere prlpz (disc.) 16:38, 4 març 2022 (CET)
replies: text: ::::Si el consens ens ha de guiar cap a un canvi generalitzat, de concordança amb la resta dels articles i a curt termini reemplaçable amb algun bot (si no no s'entendrà que canviem un títol i no el cos dels texts), i si considereu que normativament la forma Kíev queda enrere fins i tot donada la línia fina expressada per l'AVL (això no ho tinc tant clar, però entenc els posicionaments aportats), endavant també al reanomenament. Xavier Dengra  (MISSATGES) 16:53, 4 març 2022 (CET)

text: :Em sembla que no cal votació. Slava Ukraina! Manlleus (disc.) 15:30, 4 març 2022 (CET)
replies: text: ::Des que van anunciar el canvi a TV3 i posteriorment a l'IEC que em pregunto per què encara no s'ha fet el canvi a Viquipèdia. Crec que com més esperem pitjor; els lectors no ho entendran. --Beethoven (disc.) 18:20, 4 març 2022 (CET)
replies: text: :::TV3 en aquest debat no té cap valor, l'IEC no és l'única font normativa del català i reanomenar un títol és emmascar un debat que va més enllà. La funció de la Viquipèdia com a enciclopèdia i no com a agència d'actualitat és la qualitat i la fiabilitat, no les presses. Xavier Dengra  (MISSATGES) 18:25, 4 març 2022 (CET)
replies: text: ::::cert però ja és una font relativament d'importància (tv3 o altre mitjà de masses en català) i tenint l'IEC com una de les fonts principals en termes lingüístics, tot i no ser-n'he l'únic, doncs més motiu pel canvi. Que l'AVL no s'hagi apostat per Kíiv encara, no vol dir que estiguin en contra. Manlleus (disc.) 22:57, 5 març 2022 (CET)

text: Sempre amb les nostres incoherències. A favor dels arguments d'en Xavier Dengra. A favor de mantenir "Kíev". O a veure si ara també "Ucraïna" caldrà canviar-la a "Ukraïna"? veig la discussió molt partidista i parcial --F3RaN (disc.) 21:45, 4 març 2022 (CET)
replies: text: :Completament d'acord amb mantenir Kíev, que res té a veure amb estar a favor de l'ocupació russa com s'ha dit (no aquí, però sí en alguns debats). Kíev estava consolidada com a forma habitual en català fins fa quatre dies i si ens posem a revisar-ho perquè és diferent de l'idioma autòcton també haurem de revisar tots els topònims que ens han arribat a través d'altres idiomes (Hayastan/Armènia, Yerevan/Erevan, Sakartvelo/Geòrgia, Shqipëria/Albània, Crna Gora/Montenegro, Jongguò/Xina, Suomi/Finlàndia...) Shyoru (disc.) 21:11, 5 març 2022 (CET)
replies: text: ::la discussió és sobre aquest article, no pas el nom del país ni d'un poble perdut. Manlleus (disc.) 22:57, 5 març 2022 (CET)
replies: text: :::D'acord amb en Shyoru que Kiev era la forma consolidada fins fa quatre dies (o tres dècades), o sigui, d'acord amb que ja no ho és. A més, la referència de l'IEC és prou clara (amb les seves possibles mancances que no afecten aquest article), de manera que el que és fer investigació original i anar per lliure és no seguir la recomanació de l'IEC que estan seguint actualment totes les fonts fiables en català.

text: :::De Shqipëria en podem tornar a parlar quan l'IEC recomani aquesta forma.--Pere prlpz (disc.) 00:13, 6 març 2022 (CET)
replies: text: ::::És clar que la discussió és només sobre aquest article, d'aquí el meu comentari. Volem una norma coherent i general de transcripció de l'ucraïnès, o busquem només una excepció per a aquest article? Busquem una solució parcial, polititzada, i a la carta? O una regla coherent i general que eviti cada cop una discussió? A partir d'ara Ucraïna serà Ukraïna? És que si no, no li veig el sentit. F3RaN (disc.) 09:36, 6 març 2022 (CET)
replies: text: :::::En català és Kíiv per l'original en ucraïnès, d'això és el que estem parlant, per molts fets polítics d'una o altra banda, si tu vols deixar-ho en rus o en alemany com vulguis és la teva opinió Manlleus (disc.) 20:36, 6 març 2022 (CET)

text: Jo també em pregunto per què estem trigant tant (òbviament, a favor del reanomenament). Tal com han anat les coses, vist des de fora deu semblar que no ens assabentem del que passa, com si tinguéssim una mena de "resistència" al que s'està fent arreu. Reprenent l'afirmació de l'Amador, «la nostra posició condicionarà el resultat», em qüestiono que ens limitem a anar a remolc, a ser els últims. Si recuperem el primer paràgraf d'aquest fil, de fa tres anys, sembla bastant clar que . Aporto un   (el dono per fiable; veure'n el penúltim paràgraf). No sé què més ens cal.  si no és molt demanar, com a iniciador del fil, tot i ser l'autor del canvi de nom invers del 2019 que va generar la redirecció, però emparant-me en la teva "llum verda", pots encarregar-te de ? Algú l'ha de fer! Gràcies--FranSisPac (disc.) 03:46, 6 març 2022 (CET)
replies: text: :D'acord amb el raonament. El que queda clar és que tant l'IEC com l'AVL s'han pronunciat i han fet un canvi. Que aquest canvi sigui parcial i matusser perquè no té en compte la resta de topònims ucraïnesos no treu que aquest article a dia d'avui no és correcte ni fiable. No tindria sentit que l'artcile fos Kíiv i que s'esmentés Kíev com a forma tradicional en català? Doomuu (disc.) 10:27, 6 març 2022 (CET)
replies: text: ::No estic del tot segur si s'ha assolit el consens necessari per al reanomenament. KajenCAT (disc.) 14:15, 6 març 2022 (CET)
replies: text: :::Insisteixo, tenim la , el canvi fet pels principals mitjans de comunicació posiciona  i sembla tenir prou acceptació i aprovació general. No cal res més. Però els viquipedistes catalans, que som molt llestos, passarem un bon temps discutint si el canvi s'ajusta a les regles de transliteració, si la denominació està prou consolidada, que què fem amb la resta de topònims ucraïnesos... Em decep, però si això és el que vol la comunitat! --FranSisPac (disc.) 14:53, 6 març 2022 (CET)
replies: text: ::::Amb les referències aportades sobre l'AVL d'en @Doomuu i d'en @FranSisPac (malgrat que insuficients per a normalitzar el nou topònim i excloure'n l'altre arreu del projecte), m'inclino ara sí a ser més favorable al reanomenament. Ara bé, @FranSisPac, compte amb l'etiqueta (que som molt llestos) i amb les presses, perquè aquí funcionem per consens amb uns terminis raonables i qualsevol usuari té dret a opinar. Aquesta conversa ha permès a tothom que ha volgut d'exposar posicionaments, debatre'ls, contrastar opinions molt oposades i arguments bibliogràfics, lingüístics i acadèmics (per tant, els més legítims a la Viquipèdia). Amb prou feines han passat 80 hores (!) des de l'inici d'aquest debat amb els fets de 2022: si algú creu que hem d'anar a correcuita amb tot i que si les coses no es fan ipso facto el projecte ha de ser una decepció, s'equivoca de filosofia. Per a mi, que qualsevol persona pugui llegir aquest debat i veure que hi ha aquest interès d'una desena de persones i una manera de treballar, amb esperit crític, m'enorgulleix com a comunitat. No hi som per a competir amb cap mitjà de comunicació, i més en el rerefons que té aquest assumpte. Xavier Dengra  (MISSATGES) 18:47, 6 març 2022 (CET)
replies: text: ::::: Gràcies  tan sols aclarir que la decepció està en no ser referents i en absolut penso que haguem de competir amb els mitjans de comunicació, si bé és cert que, en aquest cas, sembla que "ens han faltat reflexos". Sobre el "timing", ja he deixat clar que, des del meu punt de vista, tenim IEC, AVL i exònim "afermat" (en temps rècord). No veig què és el que cal esperar per al reanomenament de l'article. El que no tinc tan clar és la necessitat del canvi global en tota la enciclopèdia, i més aviat m'inclino per la coexistència, procurant, això sí, "actualitzar" el topònim sempre que hi hagi oportunitat. Salutacions cordials,--FranSisPac (disc.) 20:45, 6 març 2022 (CET)
replies: text: ::::::A favor del reanomenament de la pàgina, sense canviar el 100% de la Viquipèdia. M'imagino que molts dels nostres visitants no tindran molt clar si Kíiv és Kíev, com passa amb Beijing i Pequín. Jmrebes  (discussió) 07:38, 8 març 2022 (CET)
replies: text: :::::::Correcte. L'article haurà de ser "Kíiv", amb l'explicació corresponent...i de moment sense modificar la Viquipèdia en el seu conjunt (almenys de moment). I sí, aquí fem les coses per consens, i aquest no "arriba per Amazon". MALLUS (disc.) 11:02, 8 març 2022 (CET)
Com era de témer, el debat s'ha empantanat. Reprodueixo la frase d'en : «segons com vagi la cosa pot ser que quan transcrivim el nom ucraïnès de la ciutat, ja hagi deixat de ser la capital d'Ucraïna o (el que ens afecta més) hagi deixat de ser tema d'actualitat». Fugint del concepte de  que al Viccionari té com a sinònim "" i, per tant, resulta equívoc, encara que freqüentment utilitzat, a continuació detallo un  (12 a favor, 3 en contra).
Favorable amb urgència explícita
*Tiputini - 14.58, 3 març
*Manlleus - 16.21, 3 març (precursor amb el reanomenament "fallit" del 6 gener 2019)
*Pere prlpz - 11.28, 4 març
*Beethoven - 18.21, 4 març
*FranSisPac - 03.46, 6 març
Altres favorables
*CarlesMartin - 14.15, 3 març
*MALLUS - 12.42, 4 març
*Leptictidium - 14.43, 4 març
*Alexrqcat - 21.08, 4 març (a "Usuari Discussió:KajenCAT#Canvi de topònim Kíiv")
*Doomuu - 10.27, 6 març
*Xavier Dengra - 18.47, 6 març
*Jmrebes - 07.38, 8 març
En contra
*KajenCAT - 19.28, 3 març (més endavant també dubte que s'hagi assolit el consens necessari - 14.15, 6 març)
*F3RaN - 21.45, 4 març
*Shyoru - 21.11, 5 març:
, ja que jo no ho puc fer: a) perquè encara no ha expirat el corresponent termini de bloqueig; b) perquè la redirecció Kíiv té historial. Cordialment,
--FranSisPac (disc.) 23:59, 9 març 2022 (CET)
PS. Remogut el bloqueig de reanomenament (Gràcies ), segueix el segon escull.--FranSisPac (disc.) 00:35, 10 març 2022 (CET)

text: Ho sé, no ho he fet perquè no he fet mai la fusió d'historials i encara la pifiaré. KajenCAT (disc.) 00:42, 10 març 2022 (CET)
Nou dies després, l'IEC no ha respost a la consulta formulada per xarxes socials, ni tan sols per confirmar que l'havien vist, així que podem donar aquesta via de comunicació per morta. De totes maneres, els dubtes són prou importants (per exemple, inclouen incoherències internes en el nomenclàtor proposat) per continuar indagant l'assumpte. Fins i tot en el cas que aquests dubtes resultessin estar injustificats, les explicacions corresponents ens serien molt útils a l'hora d'aplicar aquest nomenclàtor a altres noms ucraïnesos que no hi surten explícitament. Algú que tingui línia directa amb l'IEC (potser ) em podria passar algun correu electrònic amb una major probabilitat de rebre resposta? Moltes gràcies.—Leptictidium (digui) 09:12, 13 març 2022 (CET)

text: Et responc per privat. Tiputini (disc.) 12:41, 13 març 2022 (CET)
=== Resposta de l'IEC ===
(obro nova subsecció per facilitar la navegació i lectura d'aquest tema)
Bon dia. Gràcies a l'ajuda de la , ja he pogut posar-me en contacte amb l'òrgan pertinent de l'IEC. Sobre els punts 1 i 2 (accentuació tancada vs. oberta i «g» vs. «h» per transcriure la «г»), em comenten que són temes que ja es van debatre en la Comissió d'Onomàstica, però que altres persones els han fet observacions semblants a les meves i, per tant, que les transmetran a la Comissió per replantejar-ho.
Sobre els punts 3 i 4 (simplificació de les «i» dobles i transcripció de la «с» com a doble essa en posició intervocàlica), m'han donat la raó i ho han corregit en el seu Nomenclàtor.
Sobre el punt 5 (Dnièper/Dniprò i Dnièster/Dníster), addueixen que les versions basades en el topònim rus «són exònims amb tradició en català (encara que hagin arribat a través de llengües intermèdies)». És cert; ara bé, també és cert que el mateix argument es podria haver esgrimit en contra del canvi «Kíev» > «Kíiv», per la qual cosa em grinyola bastant que en un cas es faci servir un criteri i en un altre el contrari.
Ara queda esperar la resposta de la Comissió sobre els punts 1 i 2.—Leptictidium (digui) 14:24, 16 març 2022 (CET)
thread_title:  Reanomenament 

message: (obro nova subsecció per facilitar la navegació i lectura d'aquest tema)
Bon dia. Gràcies a l'ajuda de la , ja he pogut posar-me en contacte amb l'òrgan pertinent de l'IEC. Sobre els punts 1 i 2 (accentuació tancada vs. oberta i «g» vs. «h» per transcriure la «г»), em comenten que són temes que ja es van debatre en la Comissió d'Onomàstica, però que altres persones els han fet observacions semblants a les meves i, per tant, que les transmetran a la Comissió per replantejar-ho.
Sobre els punts 3 i 4 (simplificació de les «i» dobles i transcripció de la «с» com a doble essa en posició intervocàlica), m'han donat la raó i ho han corregit en el seu Nomenclàtor.
Sobre el punt 5 (Dnièper/Dniprò i Dnièster/Dníster), addueixen que les versions basades en el topònim rus «són exònims amb tradició en català (encara que hagin arribat a través de llengües intermèdies)». És cert; ara bé, també és cert que el mateix argument es podria haver esgrimit en contra del canvi «Kíev» > «Kíiv», per la qual cosa em grinyola bastant que en un cas es faci servir un criteri i en un altre el contrari.
Ara queda esperar la resposta de la Comissió sobre els punts 1 i 2.—Leptictidium (digui) 14:24, 16 març 2022 (CET)
thread_title:  Resposta de l'IEC 

message: El so del fitxer "Uk-Київ.ogg", que és el mateix que hi ha a la versió anglesa com a pronúncia en ucraïnès, sembla, si més no, curiós, potser perquè no té res a veure amb el que un esperava. Algú que realment hi entengui pot confirmar que és correcte, i si no fer la proposta de correcció? Gràcies, --FranSisPac (disc.) 19:22, 10 març 2022 (CET)
replies: text: També he vist que després de les meves edicions per traslladar el consens, les aportacions i la situació normativa en una nota complementària (si a algú no li sembla correcte o acurat ho debatem), els noms en llengua pròpia han quedat desconfigurats i no acabo de saber per què. Algú s'ho pot mirar? Vinga, que ja gairebé ho tenim això! Xavier Dengra  (MISSATGES) 19:36, 10 març 2022 (CET)
replies: text: : si et refereixes a la desaparició de «transcrit Kíiv;» és cosa meva. Em va semblar redundant amb el "nou" nom.--FranSisPac (disc.) 20:32, 10 març 2022 (CET)

text: et respon una professora de llengües eslaves, que té l'ucraïnès com a llengua nadiua: https://www.youtube.com/watch?v=cE1f6GUvG5Y MALLUS (disc.) 09:28, 14 març 2022 (CET)
thread_title:  Pronunciació original